משחקי הרעב: התלקחות (סרט)

עלילת הסרט

כאשר פיטה וקטניס שבים למחוז 12 הם מועברים לגור בשכונת המנצחים, לצידו של היימיטץ', שם הבתים מפוארים יחסית. פיטה, שעדיין מאוהב בקטניס, מאוכזב לאחר שהוא מבין שמנקודת מבטה של קטניס מערכת היחסים ביניהם הייתה רק אסטרטגיה ואילו בשבילו זו הייתה אהבת אמת, ולכן נעשה קריר כלפיה.
הנשיא סנואו מפתיע את קטניס בביקור, בו הוא מורה לה להמשיך בהצגה שלפיה היא ופיטה מאוהבים. זאת משום שהמהלך שבו קטניס ופיטה איימו שניהם להתאבד בו זמנית על ידי אכילת גרגירי "רוש הלילה" לא מצא חן בעיני הקפיטול והיה יכול להתפרש כקריאת תיגר על שלטונו. על קטניס לגרום לו להאמין שלא הייתה לה שום כוונה מרדנית באופן הריגת שני המתמודדים האחרונים במשחק ה-74, אלא שהיא הייתה מאוהבת בפיטה, אהבתה אליו סינוורה אותה מחשיבות החיים בלעדיו, אף על פי שסנואו יודע שזה לא נכון.
קטניס ופיטה יוצאים ל"סיבוב הניצחון" ב-11 המחוזות האחרים, על מנת לשחק זוג מאוהב. במהלך ביקוריהם הם מגלים כי משחקי הרעב האחרונים התסיסו את אזרחי המחוזות נגד השלטון, שמתעמתים מול הקפיטול, ועצם נוכחותם של קטניס ופיטה רק מוסיפה לכך. התסיסה מלווה בהצדעות המוניות לקטניס (המצדיעים הראשונים מוצאים להורג באופן מיידי), כתובות גרפיטי, וסמלים של 'עורבני חקיין'.
כל 25 שנה נערך משחק הרבעון, שבו נעשים שינויים בבחירת המשתתפים. במשחק ה-25 המתמודדים נבחרו על ידי אנשי המחוז שלהם ולא בצורה המקובלת של הגרלה. במשחק ה-50 נבחרו מכל מחוז 4 מתמודדים במקום 2 מה שהעלה את כמות המשתתפים ל-48 מתמודדים (זה המשחק בו היימיטץ' ניצח בעברו).
במשחק ה-75 נקבע שמכל מחוז יבחרו מתמודדים שכבר שיחקו במשחקים; זאת אומרת המנצחים של המשחקים. קטניס ידעה שזהו הסוף עבורה. היא המתמודדת (הבת) היחידה ממחוז 12, ולכן היא תישלח בוודאות למשחק והיא ידעה שפיטה ילך בעקבותיה. היא והיימיטץ' עשו הסכם, שכדי להציל את חייו של פיטה, אם פיטה ייבחר, היימיטץ' יתנדב להחליפו. אבל היימיטץ' נבחר בהגרלה, ופיטה התנדב להחליפו.
שלטון הקפיטול משיג בכך יתרון אסטרטגי: הקפיטול בעצם מחסל את האנשים הכי חזקים בכל מחוז, לא רק מבחינה פיזית אלא בעיקר מבחינה מוראלית. הם ניצחו במשחקים שיועדו להרוג אותם בדרך האכזרית ביותר. הם המנהיגים של המחוזות, קוראי התיגר על שיטת הממשל הברוטאלית. לדעת סנואו הם מהווים איום, הם חושבים שהם בלתי מנוצחים ולכן צריך להיפטר מהם (החלק הזה אינו מופיע בספר, אף על פיי שקטניס חושדת בכך, בסרט הוא מופיע מפורשות.)
משהו גורלי השתנה, לא רק בחוקי המשחק, אלא גם בגישתה של קטניס. במשחק הקודם כל שהיא רצתה היה להישאר בחיים בשביל פרים, ובמשחק הנוכחי הדבר שהיא רוצה יותר מכל הוא להציל את חייו של פיטה, כי היא יודעת שכל עוד היא בחיים היא מסכנת את אחותה, את אמה ואת גייל. בנוסף, היא מגיעה למשחק כשכל (או חצי) מהמתמודדים רואים בה גיבורה, ורוצים להיות בעלי ברית איתה (במשחק, ובהמשך שלו, כפי שיתברר).
בראיונות, קורים דברים מפתיעים. ג'והאנה מקללת את הכול לפני כולם, אך היא מצונזרת. ולאחר מכן, פיטה 'מגלה' את נישואיהם הסודיים שלו ושל קטניס, ואת התינוק. כאשר הקהל שומע על התינוק הדמיוני של קטניס, אנשי הקפיטול קמים, מתחילים לצעוק ולמחות לביטול המשחקים, ונוצרת מהומה בקהל. מה שלא הועיל והמשחק לא בוטל בסוף. אך בסוף הראיון, כאשר כול המיועדים עלו לבמה, כולם החזיקו ידיים והרימו אותם באוויר, מה שגרם מהומה גדולה עוד יותר. בכך הם הפגינו התרסה קשה נגד המשחקים והשלטון.
הזירה של המשחק ה-75 שונה מהזירות הרגילות של משחקי הרעב בכך שהיא מעוצבת ופועלת כמו שעון: הזירה מחולקת ל-12 גזרות ובכל אחת מהן מלכודת קטלנית אחרת. בכל שעה פועלת מלכודת אחרת: המלכודת הראשונה היא ברק הפוגע בעץ גדול בגזרה 12. בגזרה 1 גשם עשוי דם, בגזרה 2 ערפל רעיל, בגזרה 3 קופים רצחניים, בגזרה 4 עורבנים מלשנים, בגזרה 10 גל מים עוצמתי ובגזרה 11 חרקים מפלצתיים המשמיעים קולות טקטוקים. קטניס ופיטה יוצרים ברית עם פיניק ומאגס ממחוז 4, ווירס וביטי ממחוז 3 וג'והאנה ממחוז 7, נגד קבוצת הקרייריסטים. בהתחלה, קטניס רוצה לירות חץ בפיניק, אך כאשר הוא מראה לה שהם בעלי ברית היא לא יורה בו. למשך הסרט היא לא סומכת עליו. בזירה, כשהם מגיעים לשם, פיטה נפגע משדה הכוח וככול הנראה הפסיק לנשום והלב שלו הפסיק לפעום. פיניק הנשים אותו והציל את חייו. לאחר שווירס ומאגס נהרגו, ביטי הוגה מלכודת: להעביר חוט תיל מהעץ הגדול בגזרה 12 עד למים שבמרכז הזירה, וכך לחשמל את כל האזור כשהברק יפגע בעץ בחצות. חברי הברית מחליטים לשתף פעולה ולהוציא לפועל את המלכודת. ביטי מחליט שג'והאנה וקטניס הן אלו שיעבירו את החוט אל מרכז הזירה ובכך מפריד בין קטניס לפיטה. קטניס וג'והאנה נתקלות בדרך בקרייריסטים הנותרים, אנובאריה וברוטוס. ג'והאנה חובטת בראשה של קטניס עם גליל התיל, מוציאה את שבב המעקב של הקפיטול מהיד של קטניס ובורחת מבורטוס ואנובאריה. כשקטניס חוזרת אל העץ, היא רואה את ביטי מעולף על הרצפה לאחר שנתקע עם חנית בשדה הכוח. פיניק מחפש את קטניס וכשהוא מוצא אותה היא מכוונת אליו חץ כי היא חושבת שהוא וג'והאנה בגדו בה. פיניק משכנע את קטניס שהוא בצד שלה במילים: "תזכרי מי האויב האמיתי", ואז היא מבינה מה ביטי ניסה לעשות. הוא חיבר את התיל לחנית שלו כשהוא נתקל בשדה הכוח. הוא רצה לפוצץ את הזירה. קטניס מלפפת את קצה התיל אל חץ ויורה אותו אל השמיים, רגע לפני פגיעת הברק. הברק פוגע בעץ ומעביר חשמל דרך התיל ואל החץ שננעץ בשדה הכוח שנמצא בשמי הזירה. הזירה מתפוצצת, חלקים ממנה מתחילים לקרוס, נוצרת שריפה, רואים את אור היום הרגיל שמחוץ לזירה וקטניס מאבדת הכרה.
קטניס מתעוררת ומגלה שהיא נמצאת בטיסה אל מחוז 13. פלוטארך והיימיטץ' מסבירים לה שבמהלך המשחק, חצי מהמתמודדים ידע שמטרתם היא לחלץ את קטניס מהמשחקים ובכך לחזק את המרד במחוזות. ההפיכה נגד משטר הקפיטול החלה, וקטניס היא העורבני החקיין - סמל ההפיכה. קטניס מגלה שפיטה וג'והאנה נמצאים בשבי הקפיטול ותוקפת את היימיטץ' ומקללת אותו פעם אחת. פלוטארך מרדים אותה עם זריקה.
קטניס מתעוררת בחדר, כנראה בבית חולים במחוז 13, ולצידה גייל. הוא מסביר לה שרחפות הפציצו והשמידו את כל מחוז 12, אך האנשים חיים וכך גם אימה ואחותה. הסרט נגמר בכך שקטניס מבינה שההפיכה החלה, ונגזר עליה להוביל אותה.

מוזיקה

בנובמבר 2012, הודיע המלחין ג'יימס ניוטון האוורד, אשר הלחין את פסקול משחקי הרעב, כי הוא ילחין את פסקול "התלקחות". בפסקול שירים חדשים של קולדפליי, סיה, כריסטינה אגילרה, דה וויקנד, דה נשיונל, אלי גולדינג, פטי סמית', הלומינירז, אנתוני והג'ונסונוס ועוד.
כל המוזיקה המקורית של הסרט הולחנה ונכתבה בידי ג'יימס ניוטון האוורד, שהלחין את הפסקול של הסרט הקודם.
משחקי הרעב: התלקחות - פסקול הסרט המקורי
1. "Katniss"   1:42
2. "I Had To Do That"   2:22
3. "We Have Visitors"   3:01
4. "Just Friends"   1:29
5. "Mockingjay Graffiti"   1:44
6. "The Tour"   5:56
7. "Daffodil Waltz"   0:26
8. "Waltz In A (Op. 39, No. 15)"   0:43
9. "Fireworks"   3:05
10. "Horn Of Plenty"   0:36
11. "Peacekeepers"   5:55
12. "Prim"   2:08
13. "A Quarter Quell"   2:05
14. "Katniss Is Chosen"   3:18
15. "Introducing The Tributes"   1:29
16. "There's Always A Flaw"   1:48
17. "Bow And Arrow"   1:07
18. "We're A Team"   1:52
19. "Let's Start"   2:02
20. "The Games Begin"   4:43
21. "Peeta's Heart Stops"   2:10
22. "Treetops"   1:22
23. "The Fog"   4:58
24. "Monkey Mutts"   4:44
25. "Jabberjays"   1:33
26. "I Need You"   3:57
27. "Broken Wire"   3:53
28. "Arena Crumbles"   1:43
29. "Good Morning Sweetheart"   3:07